b'\n_START_ARTICLE_\nGlog\n_START_SECTION_\nCvetenje\n_START_PARAGRAPH_\nV maju ali juniju pri\xc4\x8denja cveteti evropska vrsta enovrati glog (Crataegus monogyna), ki ima v cvetu en sam pesti\xc4\x8d in v rde\xc4\x8dem plodu eno samo seme. Cvetovi enovratega gloga so bele barve. Navadni glog (Crataegus laevigata), ki cveti pribli\xc5\xbeno 14 dni pozneje kot enovratni glog, ima v cvetu dva do tri pesti\xc4\x8de in dve do tri semena v plodu. Ostrogasti glog (Crataegus crus-galli) ima na vejah do 6 cm dolge, zakrivljene trne, nekrpate liste s skoraj gladkim listnatim robom, svetle\xc4\x8de rjave popke in rde\xc4\x8de pra\xc5\xa1nice.\n_START_SECTION_\nSlovenska poimenovanja\n_START_PARAGRAPH_\nGlog je ljudem znan tudi kot beli trn, glag, glagon, enovratni glog, gloginje, glogovec, glozje, glo\xc5\xbeje, medvedove hru\xc5\xa1ke, itd.\n_START_SECTION_\nUporaba\n_START_PARAGRAPH_\nGlog je zdravilna rastlina. Za namene zdravljenja so uporabni listi, cvetovi in plodovi gloga.\n_START_SECTION_\nZdravilni u\xc4\x8dinki\n_START_PARAGRAPH_\nGlog deluje pomirjujo\xc4\x8de na centralni \xc5\xbeiv\xc4\x8dni sistem, zni\xc5\xbeuje visok krvni pritisk, pomaga proti nespe\xc4\x8dnosti, zdravi grlo in dlesni, kot krema pomlajuje in \xc5\xa1\xc4\x8diti ko\xc5\xbeo, glogov \xc4\x8daj se najve\xc4\x8d uporablja za zdravljenje in uravnavanje krvnega tlaka ter za krepitev srca, ....'